Aethopyga siparaja

Aethopyga siparaja (Qırmızı günəş quşu) — Əsasən nektarla qidalanan "günəş quşları" (Nectariniidae) fəsiləsinə aid bir quş növü. Bəzən, xüsusilə balalarını qidalandırarkən, həşəratlarla da, qidalanırlar. Qısa qanadları ilə sürətli və düz uçuş edirlər. Əksər növlər kolibrilər kimi havada asılı qalaraq nektar toplaya bilər, lakin adətən yemək üçün budaqlara qonurlar. Bu növ, "Sinqapurun Təbiət Cəmiyyəti" tərəfindən elan edildiyi kimi, Sinqapurun qeyri-rəsmi milli quşudur.

 Təsvir 

Qırmızı günəş quşları çox kiçikdir, yalnız 11 sm uzunluğundadır. Orta uzunluqda incə, aşağı əyilmiş dimdikləri və fırça uclu boruşəkilli dilləri var ki, bu da nektarla qidalanmağa uyğunlaşdırılmışdır. Yetkin erkək fərdlərin döşü qırmızı, beli qəhvəyi-qırmızı və yanaqlarında qara zolaqlar var. Sağrı hissəsi sarı, qarın hissəsi isə zeytun rəngindədir. Dişi fərdlərin beli zeytun-yaşıl, döşü sarımtıl və quyruq lələklərinin xarici ucları ağ rəngdədir. Əksər yayılma sahələrində erkəklərin uzun yaşıl-mavi quyruğu var, lakin Nikobar adalarının "A.s. nicobarica" yarımnövü və Hindistanın Qərbi Qat dağlarının keçmiş yarımnövü olan "A. vigorsii" (Qərbi qırmızı günəş quşu) uzun mərkəzi quyruq lələklərinə malik deyil. Onların çağırışı "çii-çii-vii" kimi səslənir.

 İstinadlar 

 Xarici keçidlər 

Kateqoriya:Qırmızı kitaba görə az qayğı tələb edən növlər
Kateqoriya:Təhlükədə olmayan növlər
Kateqoriya:1822-ci ildə təsvir edilən quşlar
Kateqoriya:Asiya quşları
Kateqoriya:1822-ci ildə təsvir edilən heyvanlar
Kateqoriya:Əlifba sırasına görə heyvanlar
Kateqoriya:İndoneziya quşları
Kateqoriya:Banqladeş quşları